# PREHRAMBENO-TEHNOLOŠKA ŠKOLA

***ZAGREB, GJURE PREJCA 2***

*KLASA:602-03/19-01/290*

*URBROJ:251-295-02/1-19-02*

*Zagreb, 22. ožujka 2019.*

***I Z V O D I Z Z A P I S N I K A***

*s* ***32.*** *sjednice Školskog odbora održane dana* ***21. ožujka 2019****. s početkom u 17,30 sati u prostorijama Prehrambeno-tehnološke škole Zagreb, Gjure Prejca 2.*

*Pozivi za prisustvovanje uredno su dostavljeni svim članovima Školskog odbora.*

Na sjednici su prisutni:

*1. Članovi Školskog odbora*

* *iz reda nastavnika i stručnih suradnika škole: Sanja Budak-Zemljić*
* *ispred Radničkog vijeća: Zrinko Turalija*
* *predstavnici osnivača: Ivana Patačić Balog, Luka Aralica, Nikola Šandrk*
* *predstavnik roditelja: Klaudija Kralj.*

*2. Ostali prisutni: Josip Šestak, ravnatelj škole;*

*3. Opravdano odsutni: Zlatko Mrnjaus (bolovanje).*

*Konstatirano je da postoji kvorum.*

*Za zapisničara se imenuje Zrinko Turalija.*

*Na početku sjednice predsjednica Školskog odbora Sanja Budak-Zemljić pozdravlja sve prisutne i predlaže izmjenu 6. točke Dnevnog reda ''odluka o imenovanju vanjskog člana Povjerenstva za kvalitetu'', u ''Donošenje odluke o imenovanju Povjerenstva za kvalitetu''. Svi članovi Školskog odbora složili su se s tom izmjenom pa je predložen sljedeći*

***D N E V N I R E D:***

*1. verifikacija zapisnika s 31. sjednice Školskog odbora,*

*2. aktualnosti između dviju sjednica Školskog odbora,*

*3. donošenje statuta Prehrambeno-tehnološke škole,*

*4. davanje prethodne suglasnosti u svezi zasnivanja radnog odnosa,*

*5. odluka o rashodovanju sredstava, opreme i sitnog inventara,*

*6. donošenje odluke o imenovanju Povjerenstva za kvalitetu,*

*7. pitanja i prijedlozi.*

*Primjedbi nema i Dnevni red jednoglasno je usvojen.*

*Ad 1.*

*Članovi Školskog odbora jednoglasno su verificirali zapisnik s 31. sjednice Školskog odbora.*

*Ad 2.*

*Ravnatelj prisutne upoznaje s činjenicom da su u školi servisirani svi klima-uređaji - ukupno njih 19, a trošak je bio 6000 kuna. Nadalje, Grad Zagreb odobrio je Školi nabavu informatičke opreme u vrijednosti 84.378,75 kuna s PDV-om. Također je odobrena i energetska obnova cijele zgrade, u vrijednosti od 13,5 milijuna kuna (sufinanciranje od strane EU te Grada Zagreba i države). Ravnatelj dalje iznosi da su na šest računala instalirani digitalni udžbenici, da je Školi od resornog ministarstva odobreno 105.000 kuna za kupovinu laboratorijske opreme za potrebe nastave Kemije, Fizike i Biologije, da je završio projekt Kultura turizma - Škola dobila priznanje za sudjelovanje. Nadalje iznosi da će Škola 27. i 28. 3. sudjelovati na Državnom natjecanju učenika strukovnih škola – WorldSkills Croatia 2019*. *(natjecanje iz pekarstva), koje će se održati na Zagrebačkom velesajmu. Od 03. do 05. 4. na Zagrebačkom velesajmu održat će se i 4. zagrebački obrtnički sajam, na kojemu će Škola promovirati sva svoja zanimanja. Isto tako, 05. 4. u Varaždinu će se održati i 19. kongres pekarstva, mlinarstva i slastičarstva, koji će Škola popratiti. Članove Školskog odbora ravnatelj je potom upoznao sa svojim sudjelovanjem na Međunarodnom obrtničkom sajmu u Münchenu. Na kraju je ravnatelj članove Školskog odbora upoznao s akcijskim planom sprječavanja zloporabe opojnih droga MUP RH koji će se sprovoditi u i oko prostora Škole.*

*Ad 3.*

*Školski odbor jednoglasno je donio Statut Prehrambeno-tehnološke škole.*

*Ad 4.*

*Školski odbor jednoglasno je donio*

*ODLUKU:*

1. *Daje se suglasnost za zasnivanje radnog odnosa s Markom Dragojevićem, diplomiranim inženjerom prehrambene tehnologije, zaposlenom na poslovima ''nastavnik stručnih predmeta'', na određeno nepuno radno vrijeme, 13 sati tjedno, 2,6 sati dnevno, do dobivanja suglasnosti Ministarstva znanosti i obrazovanja, a najdulje 60 dana. Početak rada je 07. 4. 2019. godine.*
2. *Daje se suglasnost za zasnivanje radnog odnosa s Lejlom Julardžijom, diplomiranom inženjerkom prehrambene tehnologije, zaposlenoj na poslovima ''nastavnica stručnih predmeta'', na određeno vrijeme, 21 sat tjedno, 4,2 sata dnevno, do dobivanja suglasnosti Ministarstva znanosti i obrazovanja, a najdulje 60 dana. Početak rada je 02. 4. 2019. godine.*

*Ad 5.*

*Članovi Školskog odbora jednoglasno su prihvatili Odluku o rashodovanju sredstava, opreme i sitnog inventara.*

*Ad 6.*

*Članovi Školskog odbora jednoglasno su donijeli odluku o imenovanju Povjerenstva za kvalitetu.*

*Ad 7.*

*Nije bilo konkretnih pitanja niti prijedloga.*

*32. sjednica Školskog odbora završila je u 18,15 sati.*

*Predsjednica Školskog odbora:*

\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Budak-Zemljić, prof.